REPUBLIKA SLOVENIJA

**Ministrstvo za obrambo**

Vojkova cesta 55, 1000 Ljubljana T: 01 471 22 11

F: 01 471 29 78

E: glavna.pisarna@mors.si

www.mors.si

Številka: 430-193/2022-2

Datum: 16. 08. 2022

|  |  |
| --- | --- |
| **Zadeva:** | **Javno naročilo nižje vrednosti - povabilo k oddaji ponudbe** |
| Zveza: | Javno naročilo št. MORS 158/2022 – JNNV, Vzdrževanje informacijskega okolja Docker za aplikacijo MFERAC05 |

Vabimo vas, da nam na podlagi Navodila o postopkih oddaje javnih naročil nižje vrednosti v Ministrstvu za obrambo (MO št. 0070-26/2020-9, z dne 04.01.2021) posredujete ponudbo za izvedbo javnega naročila po postopku nižje vrednosti.

**Ponudnik mora, do objavljenega roka za oddajo ponudb, spremljati in upoštevati vse naročnikove dodatne objave v zvezi s predmetnim javnim naročilom, na isti spletni strani, kot je objavljeno povabilo javnega naročila!**

1. **OZNAKA IN PREDMET JAVNEGA NAROČILA**

Oznaka javnega naročila: **MORS 158/2022-JNNV**

Predmet javnega naročila je Vzdrževanje informacijskega okolja Docker za aplikacijo MFERAC05.

**Ponudnik odda ponudbo za celotno javno naročilo.**

Opis predmeta javnega naročila s tehničnimi zahtevami je razviden v 8., 8.1 in 8.2 točki povabila k oddaji ponudbe.

1. **ROK IN NAČIN ODDAJE PONUDB**

Ponudnik odda elektronsko ponudbo, ki mora biti izdelana v slovenskem jeziku na e-naslov: **glavna.pisarna@mors.si** **najkasneje do datuma objavljenega na Portalu GOV.SI,** pri čemer v zadevo navede: **»PONUDBA - MORS 158/2022 – JNNV**, **Vzdrževanje informacijskega okolja Docker za aplikacijo MFERAC05.«**

Ponudbena dokumentacija naj bo skenirana in pravilno označena.

Ponudba, skupaj s ponudbeno dokumentacijo, mora veljati 90 dni od datuma določenega za oddajo ponudbe, kar ponudnik potrdi z oddajo ponudbe.

Če bo ponudba predložena po poteku datuma in ure, navedene v povabilu k oddaji ponudbe, se šteje, da je vložena prepozno.

V kolikor zaradi objektivnih okoliščin v roku veljavnosti ponudbe ne pride do podpisa pogodbe, lahko naročnik zahteva od ponudnikov podaljšanje roka za veljavnost ponudbe, vendar ne več kot za 60 dni. Zahteve in odgovori v zvezi s podaljšanjem ponudb morajo biti v pisni obliki.

1. **PODATKI O UDELEŽBI FIZIČNIH IN PRAVNIH OSEB V LASTNIŠTVU PONUDNIKA**

Skladno s šestim odstavkom 14. člena Zakona o integriteti in preprečevanju korupcije (Uradni list RS št. 45/10 s spremembami in dopolnitvami) se ponudnik zavezuje, da bo naročniku, na njegov poziv in na predloženem obrazcu, pred sklenitvijo pogodbe v vrednosti nad 10.000 EUR brez DDV, zaradi zagotovitve transparentnosti posla in preprečitvi korupcijskih tveganj, posredoval izjavo oz. podatke o udeležbi fizičnih in pravnih oseb v lastništvu ponudnika, vključno z udeležbo tihih družbenikov, ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe z ponudnikom. Če ponudnik predloži lažno izjavo oz. da neresnične podatke o navedenih dejstvih, ima to za posledico ničnost pogodbe.

1. **VSEBNOST PONUDBE**

Ponudbena dokumentacija mora vsebovati:

* Obrazec »**PREDRAČUN ENOSTAVNI**«.
* Prilogo P - izpolnjeno, podpisano in žigosano prilogo »Osnovni podatki o ponudniku«,
* Prilogo OP - Izjava o omejitvah poslovanja,
* Podpisan in žigosan vzorec pogodbe,
* morebiti druge zahtevane priloge v skladu s poglavjem V. Tehnične specifikacije.

1. **LOKACIJA IZVEDBE IN ČAS VZDRŽEVANJA**

Izbrani ponudnik (izvajalec) bo vzdrževanje izvajal na lokaciji: MORS, SIK, Vojkova cesta 55, 1000 Ljubljana v obdobju od obojestranskega podpisa pogodbe do 31.12.2023.

1. **CENA IN NAČIN PLAČILA**

Ponudnik izpolni Prilogo »Predračun enostavni«, v Wordu z vsemi zahtevanimi podatki; zajeti morajo biti popolnoma vsi stroški in popusti, naročnik naknadno ne bo priznaval nikakršnih stroškov.

Ponudnik mora navesti ponudbene cene na naslednji način:

* cena na enoto mere mora biti izražena v EUR, vsaj na 2 decimalni mesti;
* če cena ne bo zapisana z decimalnimi mesti, bo naročnik na prvih dveh decimalnih mestih upošteval vrednost »nič«;
* zajeti morajo biti vsi stroški in popusti;
* naročnik naknadno ne bo priznaval nikakršnih stroškov;
* ne sme spreminjati vsebine predračuna;
* izračunana mora biti na rok plačila 30. dan od uradnega prejema računa na naslovu naročnika, z upoštevanjem, da rok plačila začne teči naslednji dan po prejemu listine pri naročniku in mora biti veljavna za čas veljavnosti ponudbe in pogodbe.

Naročnik se zaveže e-račun plačati 30. dan, pri čemer začne rok plačila teči naslednji dan po uradnem prejemu listine (e-računa), ki je podlaga za izplačilo, na naročnikovem naslovu. Račun mora biti naslovljen na: Ministrstvo za obrambo RS, Služba za informatiko in komunikacije, Vojkova cesta 55, 1000 Ljubljana, s pripisom referenčne številke: 10611

V primeru, da e-račun ne bo izpolnjen z zahtevanimi podatki, se e-račun zavrne.

1. **NAČIN IN MERILO ZA IZBOR PONUDNIKA**

Merilo za izbor najugodnejšega ponudnika je ob izpolnjevanju vseh zahtev naročnika, **najnižja skupna ponudbena vrednost z DDV**.

Naročnik si pred odločitvijo o oddaji JNNV pridružuje pravico do izvedbe pogajanj o vseh elementih ponudbe. Pogajanja so predvidena na sedežu naročnika, o terminu bodo ponudniki pisno obveščeni. Po prejemu končne ponudbe bo naročnik odpravil morebitne računske napake ter preveril dopustnost najugodnejše ponudbe.

1. **TEHNIČNE SPECIFIKACIJE PREDMETA NAROČILA**

V tehničnih specifikacijah so navedene minimalne zahteve za vzdrževanje informacijskega sistema docker za potrebe aplikacije MFERAC05. V kolikor predmet naročila ne ustreza minimalnim tehničnim in drugim zahtevam naročnika, se ponudba izloči.

Vzdrževani sistem obsega testni, šolski in produkcijski docker cluster na katerih so nameščene aplikacije MFERAC05. Vsi clustri so nameščeni na strežnikih v internem komunikacijsko-informacijskem okolju naročnika.

**8.1 OPIS STORITEV VZDRŽEVANJA**

Vzdrževanje celotnega vzdrževanega sistema vseh treh docker clustrov in zagotavljanje operativnosti delovanja obsega:

* kontrolo delovanja vzdrževanega sistema v sodelovanju z naročnikom,
* diagnosticiranje oziroma identifikacija vzrokov napak in odprava napak na vzdrževanem sistemu v sodelovanju z naročnikom,
* implementacija popravkov funkcionalnosti in varnostnih popravkov vzdrževanega sistema v sodelovanju z naročnikom,
* zagotavljanje razpoložljivosti in zahtevane odzivnosti usposobljenega kadra ter kakovosti izvajanja storitev vzdrževanja na strani izvajalca,
* nameščanje novih verzij produkta v sodelovanju z naročnikom,
* mesečno pripravljenost 5 ur (60 ur/leto).

Naročnik lahko zahteva dodatno tehnično pomoč, in sicer za:

* pomoč naročniku pri posegih na vzdrževanem sistemu, ki izhajajo iz specifičnih zahtev naročnika.

Predviden obseg dodatne tehnične pomoč je 5 ur mesečno (60 ur letno). Obračunajo se dejansko porabljene ure za pretekli mesec.

**8.2. NAČIN IZVAJANJA STORITEV**

Ponudnik mora do 31.12.2023 zagotoviti vzdrževanje, dodatno tehnično podporo in operativnost celotnega vzdrževanega sistema.

Ponudnik mora storitve vzdrževanja vzdrževanega sistema izvajati ob delovnikih med 8:00 in 16:00 uro.

Ponudnik mora vse potrebne posege na vzdrževani sistemski in aplikativni programski opremi izvajati na lokaciji naročnika MORS, SIK, Vojkova cesta 55, Ljubljana.

Diagnosticiranje oziroma odpravljanje napak ponudnik lahko izvaja tudi na način, da naročniku posreduje ustrezna navodila po telefonu ali elektronski pošti, če naročnik oceni, da bo napako lahko odpravil z lastnimi kadri.

Diagnosticiranje in odpravljanje napak na vzdrževanem sistemu obsega:

* prijavo napak ob delovnikih med 8:00 in 16:00 uro,
* odzivni čas za začetek diagnosticiranja in odpravljanja napake do 24 ur po prijavi napake
* odpravo napake najpozneje v 2 delovnih dneh od prijave napake.

Vse predhodno navedene aktivnosti ponudnik opravi skupaj z osebo, ki je na naročnikovi strani odgovorna za izvajanje in nadzor predmeta naročila ter izdela poročilo o opravljeni storitvi.

1. **POJASNILA IN ROK ZA POJASNILA POVABILA K ODDAJI PONUDBE**

Vprašanja vezana na javno naročilo, ponudniki pošljejo na e-naslov: [glavna.pisarna@mors.si](mailto:glavna.pisarna@mors.si), s pripisom: **»MORS 158/2022-JNNV, Vzdrževanje informacijskega okolja Docker za aplikacijo MFERAC05«**, najkasneje do datuma objavljenega na Portalu GOV.SI.

Naročnik bo odgovor objavil na Portalu GOV.SI.

Ponudnik mora, do navedenega roka za oddajo ponudb, **spremljati in upoštevati vse naročnikove dodatne objave,** v zvezi s predmetnim javnim naročilom!

1. **OBVESTILO O IZBORU IN SKLENITEV POGODBE**

Naročnik bo sprejel odločitev o izbiri najugodnejšega ponudnika in z izbranim ponudnikom sklenil pogodbo. Naročnik ponudnike o odločitvi o oddaji naročila ne bo posebej obveščal.

Naročnik lahko do sklenitve pogodbe, v postopku oddaje javnega naročila, odstopi od izvedbe javnega naročila iz razlogov, da predmeta javnega naročila ne potrebuje več ali da zanj nima več zagotovljenih sredstev.

mag. Željko Kralj

sekretar

v.d. generalnega direktorja

Direktorata za logistiko

Poslano:

* Portal GOV.SI.

**PRILOGA P – PODATKI O PONUDNIKU**

**JN MORS 158/2022-JNNV,** **Vzdrževanje informacijskega okolja Docker za aplikacijo MFERAC05**

**PONUDBA ŠT.: , z dne .**

|  |  |
| --- | --- |
| POPOLNI NAZIV PONUDNIKA |  |
| ZAKONITI ZASTOPNIK PONUDNIKA |  |
| NASLOV (SEDEŽ) PONUDNIKA |  |
| MATIČNA ŠTEVILKA |  |
| IDENTIFIKACIJSKA ŠTEVILKA |  |
| ŠTEVILKA TRANSAKCIJSKEGA RAČUNA |  |
| NAZIV BANKE |  |
| TELEFON |  |
| TELEFAKS |  |
| ELEKTRONSKI NASLOV (za prejemanje uradne pošte) |  |
| KONTAKTNA OSEBA – SKRBNIK POGODBE |  |
| POOBLAŠČENA OSEBA ZA PODPIS POGODBE |  |

|  |  |  |
| --- | --- | --- |
| **\_\_\_\_\_\_\_\_\_\_\_\_\_\_\_\_\_\_\_\_\_** |  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| *Kraj in datum* | *Žig* | *Podpis odgovorne osebe* |

**PRILOGA OP**

**IZJAVA O OMEJITVAH POSLOVANJA1**

**MORS 158/2022-JNNV**

**Vzdrževanje informacijskega okolja Docker za aplikacijo MFERAC05**

***(NAVEDBA IMENA IN PRIIMKA FIZIČNE OSEBE2 ALI ODGOVORNE OSEBE3 GOSPODARSKEGA SUBJEKTA)***

izjavljam, da gospodarski subjekt ***(NAVEDBA GOSPODARSKEGA SUBJEKTA4)*** ni / nisem povezan s funkcionarjem in po mojem vedenju ni / nisem povezan z družinskim članom funkcionarja v **Ministrstvu za obrambo RS** na način, določen v prvem odstavku 35. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo in 158/20, ZIntPK).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Žig \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kraj in datum Podpis fizične oz. odgovorne osebe

**1. odstavek 35. člena ZIntPK:**

*Organ ali organizacija javnega sektorja, ki je zavezan postopek javnega naročanja voditi skladno s predpisi, ki urejajo javno naročanje, ali izvaja postopek podeljevanja koncesij ali drugih oblik javno-zasebnega partnerstva, ne sme naročati blaga, storitev ali gradenj, sklepati javno-zasebnih partnerstev ali podeliti posebnih ali izključnih pravic subjektom, v katerih je funkcionar, ki pri tem organu ali organizaciji opravlja funkcijo, ali njegov družinski član:*

* *udeležen kot poslovodja, član poslovodstva ali zakoniti zastopnik ali*
* *neposredno ali prek drugih pravnih oseb v več kot pet odstotnem deležu udeležen pri ustanoviteljskih pravicah, upravljanju ali kapitalu.*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

1Izjava se predloži v postopku podeljevanja koncesije, sklepanja javno-zasebnega partnerstva ali v postopku javnega naročanja, če ta ni bil izveden, pa pred sklenitvijo pogodbe z organom ali organizacijo javnega sektorja iz prvega odstavka 35. člena ZIntPK.

**2Navedba mora vsebovati ime in priimek fizične osebe, naslov stalnega bivališča ter podatek, s katerim je fizično osebo mogoče jasno identificirati (npr. EMŠO).**

3Navedba mora vsebovati ime in priimek odgovorne osebe, naslov stalnega bivališča ter podatek, s katerim je odgovorno osebo mogoče jasno identificirati (npr. EMŠO)

4Navedba poslovnega subjekta mora vsebovati naziv poslovnega subjekta, naslov poslovnega subjekta ter podatek, s katerim je mogoče poslovni subjekt jasno identificirati (npr. matična številka poslovnega subjekta)

**POGODBA OSNUTEK**

**ponudnik osnutek pogodbe podpiše in žigosa s čimer potrjuje,**

**da je seznanjen in da se strinja z določili pogodbe**

ki jo skleneta:

**NAROČNIK: Republika Slovenija, MINISTRSTVO ZA OBRAMBO**,

**Vojkova cesta 55**, **1000 Ljubljana**,

ki ga zastopa minister Marjan Šarec

Matična št.: **5268923000**

Št. TRR: **01100-6370191114**

Davčna št.: **47978457**

in

**IZVAJALEC:**

ki ga zastopa direktor **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Matična št.: **\_\_\_\_\_\_\_\_\_\_\_\_\_\_**

Št. TRR: **\_\_\_\_\_\_\_\_\_\_\_\_\_\_\_\_\_\_**

Identifikacijska št.: **\_\_\_\_\_\_\_\_\_\_\_\_\_\_\_\_\_\_\_\_\_**

skleneta naslednjo

**POGODBO ZA VZDRŽEVANJE INFORMACIJSKEGA OKOLJA DOCKER ZA APLIKACIJO MFERAC05**

**Uvodna določba**

1. člen

Pogodbeni stranki skleneta pogodbo na podlagi izvedenega postopka javnega naročila nižje vrednosti MORS 158/2022-JNNV, za vzdrževanje informacijskega okolja Docker za aplikacijo MFERAC05.

**Predmet pogodbe**

1. člen

Izvajalec se zavezuje, da bo vzdrževal informacijsko okolje Docker za aplikacijo MFERAC05 (v nadaljevanju: storitev), kot izhaja iz zahtev naročnika iz povabilne dokumentacije MORS 158/2022-JNNV in ponudbene dokumentacije, št. \_\_\_\_\_­­­\_\_\_\_\_ z dne \_\_\_\_\_\_\_\_\_\_\_, ki je priloga in sestavni del te pogodbe.

**Vrednost pogodbe, cene, rok in kraj dobave**

1. **člen**

Izvajalec bo naročniku izvedel storitev po cenah:

|  |  |  |  |  |  |  |  |
| --- | --- | --- | --- | --- | --- | --- | --- |
| **Zap. št.** | **Naziv predmeta** | **Količina** | **EM** | **Cena na**  **EM v EUR** | **22% DDV na EM v EUR** | **cena z DDV na EM v EUR** | **skupna vrednost v EUR z DDV** |
| 1 | Vzdrževanje (mesečna pripravljenost 5 ur x 4 mesece v letu 2022 | 20 | ura |  |  |  |  |
| 2 | Letno vzdrževanje (mesečna pripravljenost 5 ur x 12 mesecev) v letu 2023 | 60 | ura |  |  |  |  |
| 3 | Dodatna tehnična pomoč v letu 2022 | 20 | ura |  |  |  |  |
| 4 | Dodatna tehnična pomoč v letu 2023 | 60 | ura |  |  |  |  |

Skupna vrednost blaga po tej pogodbi znaša \_\_\_\_\_\_\_\_\_ EUR brez davka na dodano vrednost (v nadaljevanju: DDV) oziroma \_\_\_\_\_\_\_\_\_\_ EUR z DDV. DDV znaša \_\_\_\_\_\_\_ EUR.

Cene so fiksne in vključujejo izvajanje storitev na lokaciji naročnika: MORS, SIK, Vojkova cesta 55, Ljubljana.

Naročnik se ne zavezuje dosegati pogodbene vrednosti in ne nosi odškodninske odgovornosti za nedoseganje okvirne vrednosti.

Cenik storitev je fiksen za obdobje enega leta od sklenitve pogodbe. Po enem letu se lahko cene servisnih storitev spremenijo v skladu s Pravilnikom o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja, objavljenem v Uradnem listu, št. 1 dne 09.01.2004. Pri tem se bo upošteval indeks rasti cen storitev pri proizvajalcih za dejavnost J62 Računalniško programiranje, svetovanje in druge s tem povezane dejavnosti.

**Obseg vzdrževanja in dodatne tehnične pomoči**

**4. člen**

Vzdrževanje celotnega vzdrževanega sistema vseh treh docker clustrov in zagotavljanje operativnosti delovanja obsega:

* kontrolo delovanja vzdrževanega sistema v sodelovanju z naročnikom,
* diagnosticiranje oziroma identifikacija vzrokov napak in odprava napak na vzdrževanem sistemu v sodelovanju z naročnikom,
* implementacija popravkov funkcionalnosti in varnostnih popravkov vzdrževanega sistema v sodelovanju z naročnikom,
* zagotavljanje razpoložljivosti in zahtevane odzivnosti usposobljenega kadra ter kakovosti izvajanja storitev vzdrževanja na strani izvajalca,
* nameščanje novih verzij produkta v sodelovanju z naročnikom,
* mesečno pripravljenost 5 ur (60 ur/leto).

Naročnik lahko zahteva dodatno tehnično pomoč, in sicer za:

* pomoč naročniku pri posegih na vzdrževanem sistemu, ki izhajajo iz specifičnih zahtev naročnika.

Predviden obseg dodatne tehnične pomoč je 5 ur mesečno (60 ur letno). Obračunajo se dejansko porabljene ure za pretekli mesec.

**Način naročanja – protokol**

**5. člen**

Posamezne dele izvajanja storitev (v nadaljevanju: posamezno naročilo) za vzdrževanje in dodatno tehnično pomoč se naroča sukcesivno, glede na naročnikove potrebe. Narava del je takšna, da se napake na vzdrževanem sistemu in potrebe po tehnični pomoči pojavijo naključno, zato je potrebno vsebino, obseg in roke določati sproti.

Za vsako posamezno naročilo vzdrževanja pooblaščena oseba naročnika iz 18. člena, izvajalcu pošlje zahtevo za izvedbo rednega vzdrževanja. Izvajalec opravi storitev v skladu z načeli stroke in dobrega gospodarja. Po izvedeni storitvi izvajalec pošlje naročniku delovni nalog, iz katerega mora biti razviden predmet storitve in število opravljenih ur.

Za vsako dodatno tehnično pomoč naročnik najprej oceni ali je za njeno izvedbo zahtevana prisotnost izvajalca na lokaciji naročnika. Če gre za manjšo dodatno tehnično pomoč, lahko naročnik izvajalca prosi za nasvet preko telefona ali elektronske pošte. V tem primeru po končani izvedbi opravljene dodatne tehnične pomoči izvajalec zabeleži predmet dodatne tehnične pomoči in čas, ki ga je za to porabil v svojo evidenco delovnega naloga. Vse nadaljnje manjše dodatne tehnične pomoči v tekočem mesecu lahko vključi v isti delovni nalog tekočega meseca.

Če je za izvedbo dodatne tehnične pomoči potrebna prisotnost izvajalca na lokaciji naročnika, se naročnik in izvajalec dogovorita za termin izvedbe. Po končani izvedbi izvajalec zabeleži predmet dodatne tehnične pomoči in čas, ki ga je za to porabil v svojo evidenco delovnega naloga.

**Način plačila**

**6. člen**

Izvajalec se zavezuje, da bo predvidoma izstavil in poslal račun do 5. dne v mesecu za pretekli mesec za vzdrževanje, za katerega se plačuje pavšalni mesečni znesek, izključno v elektronski obliki (e-račun), s pripisom številke te pogodbe ter potrjenim delovnim nalogom za mesec na katerega se nanaša račun. Za opravljene ure storitve dodatne tehnične pomoči izvajalec izstavi e-račun do 5. dne v mesecu za pretekli mesec za dejansko opravljene ure, opremljen z naročnikovo številko pogodbe in delovnim nalogom, iz katerega mora biti razvidno število opravljenih ur v preteklem mesecu.

E-račun mora biti naslovljen na: Ministrstvo za obrambo RS, Služba za informatiko in komunikacije, Vojkova cesta 55, 1000 Ljubljana, s pripisom referenčne številke: 10611.

Naročnik se zavezuje e-račun plačati 30. dan, pri čemer začne rok plačila teči naslednji dan po uradnem prejemu listine (e-računa), ki je podlaga za izplačilo, na naročnikovem naslovu.

V primeru reklamacije se e-račun zavrne. Po prejemu novega e-računa, ki se izda po odpravi reklamacije, se plačilo izvede 30. dan po prejemu novega e-računa. Rok plačila začne teči naslednji dan po uradnem prejemu listine (e-račun), ki je podlaga za izplačilo, na naročnikovem naslovu.

V kolikor naročnik ne poravna e-računa v dogovorjenem roku, ima izvajalec pravico zahtevati zakonite zamudne obresti.

E-račun se uporablja le za slovenske pravne osebe, tuji ponudniki pošiljajo račune v pdf. obliki na e-naslov: [glavna.pisarna@mors.si](mailto:glavna.pisarna@mors.si).

*(samo za storitev v primeru nastopa s podizvajalcem, ki zahteva neposredno plačilo)*

Izvajalec s podpisom te pogodbe pooblašča naročnika, da na podlagi potrjenega računa oz. situacije s strani izvajalca neposredno plačuje podizvajalcu. Podizvajalec soglaša, da naročnik namesto izvajalca poravna podizvajalčevo terjatev do izvajalca na transakcijski račun podizvajalca številka SI56\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_odprt pri\_\_\_\_\_\_\_\_\_\_\_\_\_\_\_\_\_\_\_\_\_\_ . Izvajalec svojemu računu ali situaciji priloži račun ali situacijo podizvajalca, ki ga je predhodno potrdil, kar je pogoj za neposredno plačilo podizvajalcu. Soglasja podizvajalcev za izvajanje neposrednih plačil naročnika podizvajalcem so sestavni del in priloga te pogodbe. Roki plačil podizvajalcem so enaki, kot so določeni za plačilo obveznosti naročnika do izvajalca v tej pogodbi.

**Kakovost storitve**

**7. člen**

Kakovost storitve mora ustrezati naročnikovemu tehničnemu opisu in ponudbi, ki je v prilogi te pogodbe.

Izvajalec je dolžan storitve izvesti strokovno in kvalitetno ter v dogovorjenem roku, skladno z načeli dobrega gospodarja in po pravilih stroke, v skladu s predpisi.

Naročnik bo nadzoroval izvajanje pogodbe in izvajalcu dajal navodila. V kolikor naročnik z izvedenimi deli ni zadovoljen, mora izvajalec njegove pripombe upoštevati in jih nemudoma ali skladno z dogovorom, vezano na naravo pripombe in njenega vpliva na proces dela, razrešiti.

Izvajalec je dolžan naročnika opozoriti na pomanjkljivosti njegovega naročila, kot tudi na druge okoliščine, ki so pomembne za kvalitetno izvajanje storitev.

**8. člen**

Kakovost opravljenega dela po pogodbi za tehnično pomoč bosta nadzirali pooblaščeni osebi obeh pogodbenih strank na podlagi delovnega naloga, katerega podpišeta obe po opravljeni storitvi.

**Obveznosti pogodbenih strank**

**9. člen**

Izvajalec se obvezuje, da bo:

* opravil dela, definirana v razpisni dokumentaciji, strokovno in kvalitetno ter v dogovorjenem roku, po pravilih stroke in v skladu s predpisi,
* zagotavljal brezhibno, operativno delovanje sistema,
* omogočal ustrezen nadzor naročniku,
* da bo za vzdrževanje po tej pogodbi zagotavljal ustrezne zmogljivosti v osebju, orodju, diagnostični opremi in programski opremi,
* poskrbel za ustrezno število varnostno preverjenega tehničnega osebja,
* vodil evidenco o opravljenih vzdrževalnih delih (delovni nalog) in jo naročniku na njegovo zahtevo predložil v pregled. Izvajalec izda za vsako opravljeno delo po tej pogodbi delovni nalog, ki mora biti podpisan s strani izvajalca in pooblaščene osebe naročnika, ki vedno prejme eno kopijo le-tega.

Naročnik se obvezuje, da bo:

* zagotovil razpoložljivost svojih kadrov, ki bodo potrebni za uspešnost izvedbe pri izvrševanju pogodbe, v skladu s potrebami na projektu,
* zagotovil razpoložljivost dokumentacije, računalniških postopkov, rešitev, pripomočkov in drugih informacijskih virov, ki so potrebni za izvedbo nalog.

**10. člen**

Storitve po tej pogodbi se opravljajo praviloma v rednem delovnem času izvajalca vsak delovni dan od 8.00 ure do 16.00 ure, razen če med pogodbenima strankama ni dogovorjeno drugače.

**11. člen**

Diagnosticiranje in odpravljanje napak na vzdrževanem sistemu obsega:

* prijavo napak ob delovnikih med 8:00 in 16:00 uro,
* odzivni čas za začetek diagnosticiranja in odpravljanja napake do 24 ur po prijavi napake,
* odpravo napake najpozneje v 2 delovnih dneh od prijave napake.

Odzivni čas je čas, ki preteče od prejema prijave pomoči, do trenutka, ko izvajalec začne z reševanjem problema. Navedeni odzivni čas velja pod pogojem, da je poziv za pomoč javljen do 12.00 in da je naslednji dan po prijavi delovni dan, sicer izvajalec ne more jamčiti, da se bo lahko odzval v dogovorjenem času.

Izvajalec se zaveže odpraviti napako oziroma zagotoviti funkcionalno nadomestno rešitev v roku, ki ga bo dogovoril z naročnikom glede na naravo napake, drugače izvajalec preide v zamudo.

**Podizvajalci (lahko tudi brez tega člena, namreč 7. odstavek 6. člena tega vzorca pogodbe zadosti zakonskim določbam ZJN-3 v zvezi z podizvajalci)**

\_\_\_. člen

Izvajalec bo dela po tej pogodbi izvajal sam. V dela po tej pogodbi izvajalec ne sme samovoljno vključiti podizvajalca.

Izvajalec lahko v primerih, ko je to nujno za nemoteno in kvalitetno izvedbo potrebnih del, naročniku predlaga vključitev podizvajalca za izvedbo del po tej pogodbi, ki izpolnjuje vse pogoje in zahteve naročnika vezane na podizvajalca iz dokumentacije v zvezi z oddajo javnega naročila iz 1. člena te pogodbe. V tem primeru mora glavni izvajalec med izvajanjem javnega naročila naročnika obvestiti o vključitvi podizvajalcev in poslati informacije o novih podizvajalcih, ki jih namerava naknadno vključiti v izvajanje takšnih storitev, in sicer najkasneje v petih dneh po spremembi. V primeru vključitve novih podizvajalcev mora glavni izvajalec skupaj z obvestilom posredovati tudi podatke in dokumente:

* kontaktne podatke in zakonite zastopnike predlaganih podizvajalcev,
* izpolnjene ESPD teh podizvajalcev v skladu z 79. členom ZJN-3   ter
* priložiti zahtevo podizvajalca za neposredno plačilo, če podizvajalec to zahteva.

Naročnik zavrne vključitev podizvajalca za izvedbo del po tej pogodbi na podlagi utemeljenih razlogov (predlagani podizvajalec ne izpolnjuje pogojev določenih v zakonu, ki ureja javno naročanje - ne izpolnjuje pogojev vezanih na podizvajalce, določenih v dokumentaciji v zvezi z oddajo javnega naročila  iz 1. člena te pogodbe, ali če bi to lahko vplivalo na nemoteno izvajanje ali dokončanje del).

*(opomba: prvi, drugi in tretji odstavek bosta v končni pogodbi v primeru, da izvajalec nima podizvajalcev).*

Izvajalec je dolžan vsa dela izvršiti sam in s podizvajalci, ki jih je navedel v ponudbi.

Izvajalec brez predhodnega pisnega soglasja naročnika ne sme samovoljno zamenjati katerega koli podizvajalca, z drugim podizvajalcem, razen v primeru, da naročnik za to da soglasje.

Glavni izvajalec v celoti odgovarja za izvedeno storitev in izpolnitev te pogodbe proti naročniku, ne glede na število podizvajalcev.

Glavni izvajalec mora med izvajanjem javnega naročila naročnika obvestiti o morebitnih spremembah informacij o podizvajalcih podanih v ponudbi in poslati informacije o novih podizvajalcih, ki jih namerava naknadno vključiti v izvajanje storitev, in sicer najkasneje v petih dneh po spremembi. V primeru vključitve novih podizvajalcev mora glavni izvajalec skupaj z obvestilom posredovati tudi podatke in dokumente:

* kontaktne podatke in zakonite zastopnike predlaganih podizvajalcev,
* izpolnjene ESPD teh podizvajalcev v skladu z 79. členom ZJN-3   ter
* priložiti zahtevo podizvajalca za neposredno plačilo, če podizvajalec to zahteva.

Naročnik zavrne vključitev podizvajalca za izvedbo del po tej pogodbi na podlagi utemeljenih razlogov (predlagani podizvajalec ne izpolnjuje pogojev določenih v zakonu, ki ureja javno naročanje - ne izpolnjuje pogojev vezanih na podizvajalce, določenih v dokumentaciji v zvezi z oddajo javnega naročila iz 1. člena te pogodbe, ali če bi to lahko vplivalo na nemoteno izvajanje ali dokončanje del).

Glavni izvajalec se zavezuje, da bo v primeru, da neposredno plačilo podizvajalcu ni obvezno, najpozneje v 60 dneh od plačila končnega računa oz. situacije poslal svojo pisno izjavo in pisno izjavo podizvajalca, da je podizvajalec prejel plačilo za izvedeno delo.

*(opomba: četrti do deveti odstavek bodo v končni pogodbi v primeru, da izvajalec v svoji ponudbi navede, da bo dela izvajal s podizvajalci)*

**Škodljiva programska koda in povračilo**

**12. člen**

Izvajalec jamči, da predmet naročila ne vsebuje zlonamerne ali kakršnekoli druge programske kode, ki bi kakorkoli škodovala naročniku.

V primeru, da naročnik pri prevzemu predmeta naročila ali kasneje pri uporabi, vendar najkasneje do izteka pogodbe odkrije škodljivo kodo, je izvajalec dolžan nemudoma zagotoviti delujoč vzdrževan sistem brez napake  in pri tem povrniti naročniku vso s tem v zvezi nastalo škodo.

**Informacijska varnost**

**13. člen**

Izvajalec se zavezuje, da bo vse podatke, dejstva in listine naročnika, s katerimi bo prišel v stik ob izvajanju te pogodbe, skrbno varoval in jih ne bo razkril tretji osebi tudi po opravljeni storitvi. Izvajalec se zavezuje, da rezultati dela ne bodo zapustili prostorov naročnika in ne bodo uporabljeni za druge namene.

Informacije v zvezi z informacijsko infrastrukturo  naročnika, do katerih pride med svojim delom izvajalec, le-ta ne sme uporabljati za druge namene in izven obsega te pogodbe.

Vse pogodbene obveznosti bo izvajalec izvajal le v dogovorjenih časovnih okvirih in s soglasjem ter vednostjo naročnika. Vse aktivnosti, ki jih bo izvajal izvajalec opravljal ne smejo ogroziti delovanja informacijskih sistemov naročnika. V primeru ogrožanja delovanja informacijskih sistemov ali na zahtevo naročnika mora izvajalec takoj prekiniti z aktivnostmi in po potrebi sodelovati pri vzpostavitvi prvotnega stanja.

Za morebitne kršitve obveznosti, določene v prvem, drugem in tretjem odstavku tega člena, je izvajalec odškodninsko odgovoren.

Izvajalec naročniku omogoča izvajanje nadzora nad izvajanjem postopkov in ukrepov iz tega člena.

Izvajalec se je dolžan seznaniti in se ravnati po internih predpisih naročnika glede varovanja in zaščite podatkov. Naročnik je dolžan izvajalca obvestiti o spremembi, dopolnitvi oz. razveljavitvi svojih internih predpisov glede varovanja in zaščite podatkov. Izvajalec je dolžan obvestiti svoje delavce, da lahko pri svojem delu pridejo v stik z zaupnimi podatki, pri delu z njimi pa morajo le-ti ravnati z največjo mero skrbnosti.

**Protikorupcijska klavzula**

**14. člen**

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist: za pridobitev posla, za sklenitev posla pod ugodnejšimi pogoji, za opustitev dolžnega nadzora nad izvajanjem pogodbenih obveznosti ali za drugo ravnanje ali opustitve, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku, je nična.

**Varnostno preverjanje**

**15.člen**

Izvajalec mora zagotoviti, da pogodbene storitve znotraj upravnega območja oz. območja v objektih in okoliših, ki so posebnega pomena za obrambo, opravljajo samo osebe, zaposlene pri izvajalcu (v nadaljevanju osebe izvajalca), katerim je odobren vstop v upravno območje oz. na območja in v objekte, ki so posebnega pomena za obrambo. Vstop se odobri, če pristojni organ po predhodno izvedenem postopku varnostnega preverjanja, skladno s 35. členom Zakona o obrambi (Uradni list RS, št. 103/04 – uradno prečiščeno besedilo, 95/15 in 139/20) ni ugotovil varnostnega zadržka oz. če se oseba na vhodu v objekte in okoliše posebnega pomena za obrambo izkaže z veljavnim dovoljenjem za dostop do tajnih podatkov stopnje tajnosti INTERNO ali višje in da se ob tem izvede postopek ugotavljanja istovetnosti. Izvajalec se zavezuje, da bo v času izvajanja te pogodbe zagotavljal stalnost preverjenih oseb izvajalca ter v primeru sprememb redno obveščal naročnika tako, da bo z dopisom posredoval »Soglasje za izvedbo varnostnega preverjanja« osebe izvajalca. Vse osebe izvajalca so dolžne upoštevati naročnikova navodila glede vstopa ter gibanja po naročnikovih prostorih oz. območjih. Izvajalec je dolžan naročnika takoj obvestiti, če oseba, ki je pridobila odobritev vstopa, ne bo več opravlja del za izvajalca - zaradi prekinitve delovnega razmerja ali drugih vzrokov.

Skrbnik pogodbe posreduje izvajalcu obrazec »Soglasje za izvedbo varnostnega preverjanja« s podatki iz pogodbe. Izvajalec pred začetkom izvajanja pogodbeno dogovorjenih storitev z dopisom posreduje originale lastnoročno podpisanih obrazcev »Soglasja za izvedbo varnostnega preverjanja« posameznih oseb izvajalca. V dopisu obvezno navede številko in datum pogodbe, ime, priimek in rojstni datum oseb izvajalca ter število priloženih soglasij in ga pošlje na naslov: Ministrstvo za obrambo, Direktorat za logistiko/Sektor za nabavo, Vojkova cesta 59, 1000 Ljubljana.

Nepopolna ali nečitljiva soglasja in tista, ki niso posredovana skladno s prejšnjim odstavkom, naročnik vrne izvajalcu, da odpravi pomanjkljivosti.

Naročnik pisno obvesti izvajalca, katerim osebam izvajalca je zaradi izvajanja pogodbeno dogovorjenih storitev vstop v objekte in okoliše posebnega pomena za obrambo odobren.

Če bo zaradi izvajanja pogodbeno dogovorjenih storitev določena oseba izvajalca vstopala v varnostna območja I. ali II. stopnje znotraj MORS in SV, ali  dostopala do tajnih podatkov ZAUPNO ali višje, potrebuje ta oseba izdano veljavno nacionalno dovoljenje za dostop do tajnih podatkov ustrezne stopnje tajnosti, v skladu s predpisi, ki urejajo varovanje in dostop do tajnih podatkov, organizacija pa mora imeti izdano veljavno nacionalno varnostno dovoljenje za hranjenje in obravnavanje tajnih podatkov ustrezne stopnje tajnosti v varnostnem območju naročnika.

Če bo zaradi izvajanja pogodbeno dogovorjenih storitev določena oseba izvajalca dostopala do tajnih podatkov zveze NATO, potrebuje ta oseba na podlagi nacionalnega dovoljenja za dostop do tajnih podatkov ustrezne stopnje tajnosti tudi dovoljenje za dostop do tajnih podatkov zveze NATO, organizacija pa izdano varnostno dovoljenje za hranjenje in obravnavanje tajnih podatkov zveze NATO ustrezne stopnje tajnosti.

Nespoštovanje varnostnih standardov je lahko zadosten razlog za prekinitev pogodbe.

V kolikor se bodo v okviru izvajanja postopka javnega naročila oziroma realizacije pogodbe tajni podatki posredovali tudi potencialnemu izvajalcu, se mora le-ta pred posredovanjem tajnih podatkov izkazati z veljavnim varnostnim dovoljenjem organizaciji za hranjenje in obravnavanje tajnih podatkov ustrezne stopnje tajnosti v prostorih organizacije.

**Odstop od pogodbe**

**16. člen**

Naročnik ima pravico od pogodbe odstopiti in zahtevati povrnitev morebitno nastale škode, če izvajalec:

* postane insolventen, če je proti njemu izdan sodni nalog za plačilo dolgov, če je v prisilni poravnavi ali stečaju, če je kot pravna oseba sprejela sklep o prenehanju gospodarske družbe (razen prostovoljne likvidacije zaradi združevanja ali prestrukturiranja), če je imenovan stečajni upravitelj na katerikoli del njegovega podjetja oziroma sredstev ali če se proti njemu sproži podobno dejanje kot rezultat dolga,
* zamudi z dobavo blaga (opravljeno storitvijo) za več kot 30 dni,
* sklene pogodbo s podizvajalcem v nasprotju z vsebino poglavja »podizvajalci«,
* ne izpolnjuje pogodbenih obveznosti na način, predviden v tej pogodbi.

V kolikor izvajalec po sklenitvi pogodbe/po potrditvi naročila odstopi od pogodbe/naročila in tako ne izpolni pogodbenih obveznosti iz razlogov na njegovi strani, velja določba o pogodbeni kazni te pogodbe tudi za nedobavo blaga.

**Pogodbena kazen**

**17. člen**

V kolikor izvajalec naročniku ne izvede storitve v pogodbenem roku, ki je določen za storitev in ki ni posledica višje sile ali razlogov na strani naročnika, je dolžan plačati naročniku pogodbeno kazen v višini 5‰ (promilov), od mesečne celotne vrednosti pogodbe z DDV*,* vendar ne več kot 15% (odstotkov) od celotne vrednosti pogodbe z DDV*.*

Izvajalec je dolžan plačati naročniku pogodbeno kazen v višini 15% (odstotkov) od celotne vrednosti pogodbe z DDV, če storitve, ki je predmet pogodbe, ne izvede.

Če je škoda, ki jo je naročnik utrpel večja od pogodbene kazni, ima naročnik pravico zahtevati razliko do popolne odškodnine.

**Prenehanje veljavnosti pogodbe**

**18. člen**

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

**Nadzor in skrbništvo pogodbe**

**19. člen**

Skrbnik pogodbe s strani naročnika je \_\_\_\_\_\_\_\_\_\_\_\_\_, s strani izvajalca pa \_\_\_\_\_\_\_\_\_\_\_\_\_\_\_\_\_\_.

Naročnik lahko opravlja nadzor nad delom izvajalca. Strokovni nosilec, pooblaščen s strani naročnika:

* za vsebinsko realizacijo te pogodbe:
* za izvajanje nadzora te pogodbe:

Vsi dogovori, ki vplivajo na določila te pogodbe, so brez vednosti in odobritve skrbnika pogodbe nični.

**Višja sila**

**20. člen**

Za višjo silo se šteje dogodek, ki ga stranka ob sklenitvi pogodbe ni mogla predvideti, se mu izogniti, oziroma ga odvrniti, čeprav je ravnala s skrbnostjo dobrega gospodarja, pod pogojem, da dogodek izhaja iz zunanje sfere njenega poslovanja in z njim ni bila dolžna računati.

Pogodbena stranka, na katere strani je višja sila nastala, je dolžna sopogodbenika pisno obvestiti o nastopu in tudi o prenehanju višje sile, poleg tega pa mora sopogodbeniku predložiti verodostojne dokaze o obstoju in trajanju višje sile najkasneje v dveh dneh po nastopu oz. prenehanju višje sile.

Po končanem delovanju višje sile pogodbeni ugotovita morebitne spremembe obveznosti iz pogodbe ter na podlagi tega skleneta ustrezen aneks k tej pogodbi. Če se ne moreta sporazumeti o tem, ima stranka, pri kateri niso nastopile okoliščine višje sile, pravico odstopiti od pogodbe s pisnim obvestilom drugi stranki. Stranki morata drug drugemu poravnati vse do takrat nastale obveznosti.

**Končne določbe**

**21. člen**

Ta pogodba je sklenjena za predmetni nakup in preneha z njeno izpolnitvijo.

**22. člen**

V primeru, če med realizacijo te pogodbe nastanejo spremembe v statusu izvajalca, se obveznosti iz te pogodbe prenesejo na njegove pravne naslednike.

**23. člen**

Vsaka pogodbena stranka lahko predlaga spremembe in dopolnitve k tej pogodbi, ki so veljavne, le če so sklenjene v pisni obliki, kot aneks k tej pogodbi.

Za spremembo skrbnikov in pooblaščenih oseb iz te pogodbe, je dovolj pisno obvestilo ene stranke drugi stranki.

**24. člen**

Pogodbeni stranki sta sporazumni, da se za vsa določila, ki niso dogovorjena s pogodbo, uporabljajo določila Obligacijski zakonik (Uradni list RS, št. 97/07 –UPB; s spremembami in dopolnitvami).

**25. člen**

Pogodbeni stranki bosta morebitne spore, ki bi nastali pri izvrševanju te pogodbe, reševali sporazumno. V primeru, da spora ne bi mogli rešiti sporazumno, bo o sporu po slovenskem pravu odločalo stvarno pristojno sodišče v Ljubljani.

**26. člen**

Pogodba je sestavljena v 2 (dveh) enakih izvodih, od katerih prejme vsaka pogodbena stranka po 1 (en) izvod.

Pogodbeni stranki sta sporazumni, da začne pogodba veljati z dnem obojestranskega podpisa pogodbe.

Številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

V Ljubljani, dne \_\_\_\_\_\_\_\_\_\_\_\_\_

|  |  |  |
| --- | --- | --- |
| **NAROČNIK** |  | **IZVAJALEC** |
| **Republika Slovenija** |  |  |
| **Ministrstvo za obrambo** |  |  |
|  |  |  |
|  |  |  |

Priloge kot sestavni del te pogodbe so:

* ponudba št.
* cenik
* priloga k pogodbi – opredelitev kontrole kakovosti za prevzem proizvodov

|  |  |  |
| --- | --- | --- |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| Kraj in datum | Žig | Podpis odgovorne osebe ponudnika |

**Priloga 1**

**PRILOGA K POGODBI**

**OPREDELITEV KONTROLE KAKOVOSTI ZA PREVZEM PROIZVODOV**

**Podro**č**je uporabe**

1.1

Kupec/naročnik in prodajalec/izvajalec/dobavitelj na podlagi sklenjene pogodbe s to prilogo določata načela, pogoje in način izvedbe kontrole kakovosti za prevzem proizvodov (v nadaljevanju prevzem) ter nadzor nad sistemom zagotavljanja kakovosti pri prodajalcu/izvajalcu/dobavitelju.

**Splošne dolo**č**be**

2.1

Obe pogodbeni stranki morata spoštovati načelo dobrega gospodarja in načelo, da se izročitev ter prevzem proizvodov za oba opravi z najmanjšimi stroški in ob upoštevanju pravil stroke.

2.2

Prodajalec/izvajalec/dobavitelj mora ustrezno upravljati sistem kakovosti, in sicer tako, da:

* ob izvajanju kontrole kakovosti oziroma ob dostavi proizvodov priloži dokumente o kontroli,
* testiranju in preizkušanju predmeta pogodbe;
* izvaja predpisan ali dogovorjen način kontrole kakovosti proizvodov;
* so odgovornosti za kakovost predpisane;
* upošteva zahteve kupca za upravljanje sistema kakovosti;
* za podizvajalce veljajo enake zahteve, kot jih je kupec/naročnik postavil prodajalcu/
* izvajalcu/dobavitelju.

**Pristop h kontroli kakovosti**

3.1

Pooblaščeni predstavnik kupca/naročnika začne postopek kontrole kakovosti za prevzem proizvodov na podlagi prejetega obvestila o pripravi proizvodov za prevzem (obrazec SS 12-7), ki ga dobavitelj pošlje na naslov kupca/naročnika, če je treba skupaj s podatki o transportni enoti proizvodov in strokovnimi priporočili za izvedbo prevzema.

Obrazec SS 12-7 je sestavni del te priloge.

Proizvod je pripravljen za prevzem, če je skladen s pogodbenimi določili, količinsko popoln, ustrezno embaliran in označen ter opremljen z ustreznimi dokumenti, ki se zahtevajo v pogodbi. Proizvod mora biti do kontrole kakovosti ločen od drugih proizvodov in razmeščen tako, da je vsaka embalirana transportna enota dostopna za pregled in je oznaka enote razvidna z vseh strani oziroma sta

omogočeni vzorčenje in zaznamovanje.

Praviloma se prevzem začne izvajati v osmih dneh od prejema obrazca SS 12-7.

Kupec/naročnik lahko še pred končnim prevzemom proizvodov opravi občasno kontrolo kakovosti v proizvodnem procesu prodajalca/izvajalca/dobavitelja. Vsakokratne ugotovitve občasne kontrole v proizvodnem procesu se vnesejo v zapisnik o predhodni/fazni/mejni kontroli, ki ga podpišeta pooblaščeni predstavnik kupca/naročnika in pooblaščeni predstavnik prodajalca/izvajalca/dobavitelja.

**Izvajanje kontrole kakovosti**

4.1

Kontrola kakovosti se na podlagi pisnega protokola prevzema ali na podlagi dogovora lahko opravi pri prodajalcu/izvajalcu/dobavitelju ali pri kupcu/naročniku, če v pogodbi ni drugače določeno.

4.2

Pooblaščeni predstavnik kupca/naročnika opravi kontrolo kakovosti po pravilih stroke, in sicer:

* s predpisanimi in standardiziranimi pripravami in metodami kontrole,
* z meritvami, testiranji in preizkušanjem karakteristik proizvodov,
* s primerjavo ugotovljenih rezultatov, z zapisi v tehnični dokumentaciji prodajalca/izvajalca in s
* tehničnimi zahtevami kupca/naročnika, določenimi v pogodbi,
* s primerjavo in oceno nemerljivih karakteristik in lastnosti.

Meritve karakteristik kakovosti opravi pooblaščeni predstavnik kupca/naročnika glede na obojestransko usklajen protokol prevzemanja ali kontrolni plan ter glede na obseg in zahtevnost proizvoda, in sicer opravi:

* 100-odstotni pregled,
* naključni pregled,
* vzorčenje,
* certifikacijo,
* preverjanje na podlagi primerjave s potrjenim vzorcem (iz javnega razpisa oziroma svojim).

Če obseg proizvodov zahteva, da se opravi kontrola kakovosti z vzorčenjem, pooblaščeni predstavnik kupca/naročnika pri kontroli za prevzem proizvodov navadno uporablja standard ISO 2859, če v pogodbi ni drugače določeno.

Sestavo lotov, velikost lota in način, na katerega mora biti predstavljen in identificiran vsak lot, pripravi dobavitelj/izvajalec/prodajalec, odobri pa pooblaščeni predstavnik kupca/naročnika.

4.3

Če se pooblaščeni predstavnik kupca/naročnika odloči, da so za kontrolo kakovosti potrebni dodatni testi ali preizkusi, jih mora prodajalec/izvajalec/dobavitelj omogočiti in izvesti s svojimi strokovnjaki, v svojih prostorih ter s svojimi napravami in pomožnim materialom.

Če prodajalec/izvajalec/dobavitelj ne more omogočiti in izvesti dodatnih preizkusov s svojimi strokovnjaki, v svojih prostorih ter s svojimi napravami in pomožnim materialom, opravijo dodatne preizkuse ustrezne ustanove na njegov račun.

Pooblaščeni predstavnik kupca/naročnika lahko k sodelovanju pri prevzemu za pomoč pri identifikaciji proizvoda oziroma ugotavljanju zahtevanih karakteristik povabi skrbnika pogodbe, vodjo projekta oziroma predstavnika predlagatelja naročila, ki je sodeloval pri izvedbi projekta oziroma naročila.

4.4

Pooblaščeni predstavnik kupca/naročnika lahko proizvode prevzame ali zavrne. Prevzem proizvodov se potrdi s podpisom zapisnika o kontroli kakovosti proizvodov (obrazec SS 14-7), v katerega se obvezno vpiše ocena »**Kakovost ustreza pogodbenim dolo**č**ilom**«.

Če pooblaščeni predstavnik kupca/naročnika zavrne prevzem proizvodov, mora biti zavrnitev pisno utemeljena, razlogi za zavrnitev pa navedeni v zapisniku, v katerega se obvezno vpiše ocena »**Kakovost NE ustreza pogodbenim dolo**č**ilom**«.

**Stroški pri izvajanju kontrole kakovosti**

5.1

Stroške, nastale s pravočasnim prevzemom proizvodov in ugodnim izidom za kupca/naročnika nosi kupec/naročnik, z neugodnim izidom za kupca pa prodajalec /izvajalec/dobavitelj.

Ob neskladnosti rezultatov, ugotovljenih pri kontroli kakovosti za prevzem proizvodov, s podatki, navedenimi v tehnični dokumentaciji proizvajalca in zahtevami iz te pogodbe ter posledično pri odločitvi pooblaščenega predstavnika kupca/naročnika za ponovno vzorčenje, merjenje, testiranje ali preizkušanje, plača nastale stroške prodajalec /izvajalec/dobavitelj.

**Obveznosti prodajalca/izvajalca/dobavitelja**

6.1

Prodajalec/izvajalec/dobavitelj je dolžan pooblaščenemu predstavniku kupca/naročnika omogočiti razmere za izvedbo kontrole kakovosti proizvodov na predpisan in po pravilih stroke ustrezen način.

6.2

Prodajalec/izvajalec/dobavitelj je dolžan, ne glede na to, da so bili proizvodi prevzeti, odpraviti ugotovljeno neskladnost oziroma pomanjkljivost, dopolniti ali nadomestiti vsak posamezen del proizvoda ali dokument, če je pooblaščeni predstavnik naročnika/uporabnika v presoji ocenil, da gre za manjšo funkcionalno neskladnost oziroma manjše odstopanje, in določil rok za odpravo neskladja.

Če se po opravljeni kontroli kakovosti in prevzemu izkaže, da kakovost proizvodov zaradi spregleda ali skrite napake ni skladna s pogodbenimi določili, pogodbeni stranki za reševanje reklamacije uporabljata določbe zakona, s katerim se ureja obligacijsko razmerje med strankama.

6.3

Prodajalec/izvajalec/dobavitelj mora pripraviti, hraniti in vzdrževati zapise, ki dokazujejo, da so bili proizvodi kontrolirani oziroma preizkušeni. Ti zapisi morajo jasno pokazati, da so proizvodi izpolnili zahteve kontrole glede na zahteve kupca/naročnika. Iz zapisov mora biti razvidna predpisana odgovornost oseb.

6.4

Prodajalec/izvajalec/dobavitelj je pooblaščenega predstavnika kupca/naročnika dolžan seznaniti z datumom začetka proizvodnje, če gre za proizvodno dejavnost. Kupec/naročnik ima pravico, da v tem primeru proizvodnjo njemu namenjenih proizvodov nadzira, če v

pogodbi ni drugače določeno.

6.5

Pri nabavi proizvodov v eni izmed držav članic Nata ali partnerskih držav, ki so privzele STANAG 4107, se kontrola kakovosti na podlagi navedenega STANAG-a lahko vključi v pogodbena določila. V okviru STANAG-a 4107 in ustreznega SVS AQAP se na podlagi recipročnosti opravi zaprosilo za izvedbo kontrole kakovosti.

Končno kontrolo kakovosti opravi notranja organizacijska enota MO, pristojna za kontrolo kakovosti.

**Splošno**

7.1

Ta določila se uporabljajo smiselno kot priloga k pogodbi, in sicer glede na vrsto predmeta pogodbe.

**Priloga 2:** Obvestilo o pripravi proizvodov za prevzem, Obrazec SS 12-7

**Priloga 3:** Zapisnik o kontroli kakovosti proizvodov, Obrazec SS 14-7.

**Priloga 2**

(Obrazec SS 12-7)

REPUBLIKA SLOVENIJA

**MINISTRSTVO ZA OBRAMBO**

DIREKTORAT ZA LOGISTIKO

Sektor za upravljanje materialnih sredstev

Oddelek za prevzem

Vojkova cesta 59, 1000 Ljubljana

**OBVESTILO O PRIPRAVI PROIZVODOV ZA PREVZEM**

Številka pogodbe/naročilnice: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum pogodbe/naročilnice: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pogodbeni datum/rok dobave:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime in priimek pooblaščene osebe dobavitelja*1*: \_\_\_\_\_\_\_\_\_\_\_\_\_\_\_\_\_\_

Dosegljivost: telefaks \_\_\_\_\_\_\_ telefon \_\_\_\_\_\_\_\_ mobilni telefon \_\_\_\_\_\_\_\_\_\_\_\_\_

Številka dobave/pošiljke*2*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kraj – lokacija kontrole kakovosti: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

****

**V/Na**\_\_\_\_\_\_\_\_\_\_\_\_**,dne**\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Podpis izvajalca/dobavitelja/prodajalca**

**OPOMBE:**

*1. Ime in priimek osebe, ki bo pri prevzemu zastopala dobavitelja.*

*2. Zaporedna številka dobave/pošiljke,* č*e je dobavni rok razdeljen na ve*č *faz/dobav/pošiljk.*

*3. Zaporedna številka proizvoda,* č*e se dobavlja razli*č*no blago ali storitve.*

*4. Koda ali NSN naro*č*enega proizvoda,* č*e jo je dobavitelj predhodno pridobil.*

*5. Komercialni naziv proizvoda.*

*6. Enota mere proizvoda.*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**OBVESTILO POSREDOVATI NA**

**Ministrstvo za obrambo**

**e-pošta: glavna.pisarna@mors.si**

**naslov: Vojkova cesta 55, 1000 Ljubljana**

**Priloga 3**

(Obrazec SS-14-7)

REPUBLIKA SLOVENIJA

**Ministrstvo za obrambo**

DIREKTORAT ZA LOGISTIKO T: 01 471 23 05

Sektor za upravljanje materialnih sredstev F: 01 471 12 65

Oddelek za prevzem E: glavna.pisarna@mors.si

Vojkova cesta 55, 1000 Ljubljana www.mors.si

Številka:

Datum:

|  |  |
| --- | --- |
| ***ZAPISNIK O KONTROLI KAKOVOSTI PROIZVODOV*** | Št. kontrole kakovosti: |

|  |  |  |  |  |  |  |  |
| --- | --- | --- | --- | --- | --- | --- | --- |
| **Dobavitelj/izvajalec/prodajalec**: | | | | **Naslov:** | | | |
| **Identifikacija** | **Naziv proizvoda** | | **Enota mere** | | | **Količina** | **Opombe** |
|  |  | |  | | |  |  |
| **Številka pogodbe**: | | **Datum pogodbe**: | | | **Pogodbeni datum dobave**: | | |
| **Številka dobavnice/računa** : | | | | | | | |

|  |  |
| --- | --- |
| **Presoja kakovosti**: | |
| Način preverjanja skladnosti - kontrola je potekala po metodi (ustrezno obkroži):  1. 100% pregleda; 2. naključnega pregleda; 3. certifikacije; 4. vzorčenja; 5. primerjave s potrjenim vzorcem; | |
| Ocena: **KAKOVOST (NE) USTREZA POGODBENIM DOLOČILOM** | |
| **Kraj kontrole**: | **Datum kontrole**: |
| ***IZJAVA :***  ***DOBAVITELJ/PRODAJALEC JAMČI, DA JE CELOTNA DOBAVLJENA KOLIČINA PROIZVODOV ENAKE KAKOVOSTI KOT KONTROLIRANI PROIZVODI.*** | |
|  | |
| ***DOLOČBA :***  ***V KOLIKOR JE DOBAVITELJ / PRODAJALEC Z DOBAVO / IZVEDBO / STORITVIJO, PRIŠEL V ZAMUDO, BO NAROČNIK OBRAČUNAL DOGOVORJENO POGODBENO KAZEN.*** | |

|  |
| --- |
| **Pooblaščeni predstavnik(-i) dobavitelja/izvajalca/prodajalca:** |

|  |
| --- |
| **Pooblaščeni predstavnik(-i) kupca/naročnika:** |

|  |
| --- |
| Opombe: Organizacijska enota, ki bo izvedla vknjižbo v materialno evidenco: |

**SS 14-7**

**Poslano:** dobavitelju/prodajalcu (brez prilog – prejel ob prevzemu), skrbniku pogodbe (XY, OE, po IRDG – s prilogami), naročniku/predlagatelju naročila (XY, OE, po IRDG – s prilogami), uporabniku (XY, OE, po IRDG – s prilogami), knjigovodji (XY, OE, po IRDG – s prilogami), zbirka DG, SUMS (original – brez prilog).

**Priloge:** dobavni dokumenti, garancije, izkazi kakovosti, tehnična dokumentacija.